|  |  |
| --- | --- |
| 18.02.2016. | Nr.2/12 |

**ATTEIKUMS IZMANTOT PIRMPIRKUMA TIESĪBAS UZ AKCIJU SABIEDRĪBAS “JELGAVAS SILTUMTĪKLU UZŅĒMUMS” KAPITĀLA DAĻĀM**

(ziņo I.Škutāne)

 **Atklāti balsojot ar 13 balsīm PAR –** I.Jakovels, S.Stoļarovs, S.Šalājevs, V.Grigorjevs, V.Ļevčenoks, R.Vectirāne, A.Garančs, A.Rāviņš, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

2016.gada 8.februārī saņemts akciju sabiedrības ”Jelgavas siltumtīklu uzņēmums” valdes 2016.gada 5.februāra paziņojums Nr.2/13 ”Par pirmpirkuma tiesību izmantošanas iespēju”, kurā norādīts, ka SIA “Wilo Baltic” (reģistrācijas numurs 40003390456, juridiskā adrese Maskavas iela 227, Rīga) pārdod tai piederošās 6978 (seši tūkstoši deviņi simti septiņdesmit astoņas) dematerializētas vārda akcijas ar balsstiesībām par pārdošanas cenu 837,36 *euro* (astoņi simti trīsdesmit septiņi *euro* 36 centi).

Saskaņā ar likuma ”Par pašvaldībām” 14.panta pirmās daļas 2.punktu, 21.panta pirmās daļas 27.punktu, Komerclikuma 238.panta otro daļu, akciju sabiedrības ”Jelgavas siltumtīklu uzņēmums” statūtu 7.4.punktu,

**JELGAVAS PILSĒTAS DOME NOLEMJ:**

 Atteikties izmantot pirmpirkuma tiesības uz SIA “Wilo Baltic” piederošajām akciju sabiedrības ”Jelgavas siltumtīklu uzņēmums” 6978 (seši tūkstoši deviņi simti septiņdesmit astoņām) akcijām par akciju pārdošanas cenu 837,36 *euro* (astoņi simti trīsdesmit septiņi *euro* 36 centi).

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 18.februārī